16 ເສຍຊີວິດ ຢູ່ງານສະແດງ ຄອນເສີດ ໃນເກົາຫຼີໃຕ້
ບັນດາ​ເຈົ້າໜ້າ​ທີ່ ກ່າວ​ວ່າ ອີກ 11 ຄົນ​ໄດ້​ຮັບ​ບາດ​ເຈັບ​ ໃນ​ອຸບັດ​ເຫດ​ດັ່ງກ່າວ ຢູ່​ບ່ອນສະ​ແດງ​ກາງ​ແຈ້ງຂອງ​ວົງ​ດົນຕີຍິງ​ລ້ວນ ທີ່ຊື່ວ່າ 4Minute.
ທີ່ເກົາຫຼີໃຕ້ ມີຢ່າງນ້ອຍ 16 ຄົນເສຍຊີວິດ ຫຼັງຈາກທີ່ຕາໜ່າງເຫຼັກ ງວມປ່ອງລະບາຍອາກາດ ທີ່ພວກເຂົາເຈົ້າຢືນຢູ່ເທິງນັ້ນ ໄດ້ຍຸບພັງ ລົງ ຢູ່ບ່ອນສະແດງຄອນເສີດ ໃກ້ໆກັບນະຄອນຫລວງໂຊລ ບັນດາເຈົ້າໜ້າທີ່ ກ່າວວ່າ ອີກ 11 ຄົນໄດ້ຮັບບາດເຈັບ ໃນອຸບັດ ເຫດດັ່ງກ່າວ ຢູ່ບ່ອນສະແດງກາງແຈ້ງຂອງວົງດົນຕີຍິງລ້ວນ ທີ່ຊື່ ວ່າ 4Minute ທີ່ໄດ້ຮັບຄວາມນິຍົມຊົມຊອບຢ່າງຫຼວງຫຼາຍ ໃນ ເມືອງ Seongnam ທາງພາກໃຕ້ຂອງນະຄອນຫລວງ ນາຍົກລັດຖະມົນຕີເກົາຫຼີໃຕ້ ທ່ານ Chung Hong-won ໄດ້ໄປ ຢ້ຽມເບິ່ງຈຸດເກີດເຫດໃນວັນສຸກວານນີ້ ແລະໄດ້ຮັບຟັງລາຍງານຈາກພວກເຈົ້າໜ້າທີ່ສຸກເສີນ ພວກໄປຊົມຄອນເສີດ ໄດ້ຕົກລົງໄປໃນຮູຊີມັງລະບາຍອາກາດໃຫຍ່ໆນັ້ນ ຢ່າງນ້ອຍ 30 ແມັດ ທີ່ເຊື່ອມຕໍ່ໄປໃສ່ບ່ອນຈອດລົດຢູ່ໃຕ້ດິນ ມີຫຼາຍກວ່າ 700 ຄົນ ເຂົ້າໄປຊົມການສະແດງກາງແຈ້ງດັ່ງກ່າວ